მალხაზ ჩოხარაძე

მალხაზ ჩოხარაძე (დ. 12 ნოემბერი, 1964, ხელვაჩაური) — ქართველი მეცნიერი, მწერალი, პუბლიცისტი.

ბიოგრაფია
დაბადების ადგილი: დაბა ხელვაჩაური.

დაამთავრა ბათუმის შოთა რუსთაველის სახელობის სახელმწიფო პედაგოგიური ინსტიტუტი (სპეციალობა: ქართული ენა, ლიტერატურა და ისტორია) 1989 წელს; ივანე ჯავახიშვილის სახელობის თბილისის სახელმწიფო უნივერსიტეტის ასპირანტურა (სპეციალობა: უახლესი ქართული ლიტერატურატურის ისტორია) 1992 წელს.

1992 წლიდან პედაგოგიურ საქმიანობას ეწევა ბათუმის შოთა რუსთაველის სახელობის სახელმწიფო უნივერსიტეტში, სადაც სხვადასხვა დროს იყო: ისტორიისა და ქართული ფილოლოგიის ფაკულტეტის დეკანის მოადგილე, დასავლეთ ევროპული ენებისა და ლიტერატურის ფაკულტეტის დეკანი, პრორექტორი ჰუმანიტარული მუშაობის დარგში, მოსამზადებელი ცენტრის კოორდინატორი; ამჟამად არის ქართული ფილოლოგიის დეპარტამენტის პროფესორი (2013 წლიდან), ასევე, ჰუმანიტარულ მეცნიერებათა ფაკულტეტის ქართველოლოგიის ცენტრის კოორდინატორის მოადგილე (2000 წლიდან), ქართული ფილოლოგიის საბაკალავრო პროგრამის ხელმძღვანელი (2020 წლიდან); მ. ჩოხარაძის ინტერესების სფეროა: ლიტერატურის ისტორია და თეორია; თანამედროვე ქართული ლიტერატურა; სწავლების სტრატეგიები და მეთოდიკა; საქართველოს ისტორია და თანამედროვეობა; ჭოროხის "ქვეყნები" (ისტორიული სამხრეთი საქართველო); იგი არის ავტორი 100-ზე მეტი სამეცნიერო ნაშრომისა, ასევე, დოკუმენტური ფილმებისა: "ამბავი თორმეტი სავანისა" (2019), "ამბავი ჭოროხზე ნაოსნობისა" (2024); როგორც ხელმძღვანელი ან ძირითადი პერსონალი, მონაწილეობდა ქართველოლოგიის ცენტრის არაერთ სამეცნიერო პროექტში; ჭოროხის აუზში, ლაზეთსა და თურქეთის შიდა პროვინციებში (ქართველ მუჰაჯირთა შთამომავლების დასახლებებში) მისი მონაწილეობით განხორციელდა ორმოცამდე ექსპედიცია.

წყარო: ბათუმის შოთა რუსთაველის სახელობის სახელმწიფო უნივერსიტეტი: ..;

ორგანიზაციის, ასოციაციის ან ჯგუფის წევრი
საქართველოს მწერალთა შემოქმედებითი კავშირი, წევრი

ჯილდოები, პრემიები და პრიზები
2018 - ივანე ჯავახიშვილის სახელობის პრემია (თანაავტორებთან ერთად) კლარჯეთი : მონოგრაფია / მამია ფაღავა, მერი ცინცაძე, მაია ბარამიძე [და სხვ.] .- ბათუმი : თბილისი : გამ-ბა "სამშობლო", 2016.-1089გვ.

ბიბლიოგრაფი
მარადიდი : მონოგრაფია (თანაავტორი). - თბილისი, მერიდიანი, 2020. - 980გვ.. - : 978-9941-25-835-0
ტაო : მონოგრაფია (თანაავტორი). - თბილისი, მერიდიანი, 2020. - 1214გვ.. - : 978-9941-25-828-2
აფხაზები აჭარაში : წარსული და თანამედროვეობა : მონოგრაფია (თანაავტორი). - თბილისი, სამშობლო, 2018. - 280გვ.. - : 978-9941-8-0383-3
ქართველ მუჰაჯირთა შთამომავლები თურქეთში : მონოგრაფია (თანაავტორი) // წ.1, მაჭახლელი მუჰაჯირები. - ბათუმი, ბათუმის შოთა რუსთაველის სახელმწიფო უნივერსიტეტი, 2017. - 451გვ.. - : 9789941-462-58-0
კლარჯეთი : მონოგრაფია / ავტორები: მამია ფაღავა, მერი ცინცაძე, მაია ბარამიძე [და სხვ.] (თანაავტორი). - ბათუმი, თბილისი : გამ-ბა "სამშობლო", 2016. - 1089გვ.. - : 9789941089695
ქართული ენის გეოგრაფია თურქეთში : მონოგრაფია (ავტორი) // წ.1, მარმარილოს ზღვის რეგიონი. - ბათუმი, ბათუმის შოთა რუსთაველის სახელმწიფო უნივერსიტეტი, 2016. - 135გვ.. - : 978-9941-462-24-5
ქართული ენა უცხოელთათვის : მოსწავლის წიგნი 1 / ავტორები: მალხაზ ჩოხარაძე, ლილე თანდილავა, მაია კიკვაძე [და სხვ.] (თანაავტორი). - ბათუმიო, ბათუმის შოთა რუსთაველის სახელმწიფო უნივერსიტეტი, 2015. - 100გვ.. - : 9789941434952
ხანძთა და "ათორმეტ სავანეთა" მხარის ძველი სალოცავები მონოგრაფია (ავტორი). - ბათუმი, ბათუმის შოთა რუსთაველის სახელმწიფო უნივერსიტეტი, 2015. - 307გვ.. - : 978-9941-462-11-5
სარფი : მონოგრაფია (თანაავტორი). - ბათუმი, აჭარა, 2015. - 770გვ.. - : 9789941460173
შვშეთი : მონოგრაფია (თანაავტორი). - თბილისი, ჰოროსი, 2011. - 618გვ.
დავით გურამიშვილის ცხოვრება და შემოქმედება : აბიტურიენტის სახელმძღვ. ერთიანი ეროვნ. გამოცდებისთვის მოსამზადებლად, ნაწ. 1 (ავტორი). - ბათუმი, ბათუმის უნ-ტი, 2007. - 160გვ.. - : 9994025759
ლიტერატურული წერილები (ავტორი). - ბათუმი, აჭარა, 1997. - 91გვ.